ONION
మహారాష్ట్రలో ఉల్లి క్వింటాలు రూ.1250!
ముంబయి, జూలై 29: మహారాష్ట్ర టోకుమార్కెట్లలో ఉల్లిధరలు 118శాతంపెరిగాయి. గడచిన రెండు వారాల్లో గతంలో ఎన్నడూలేనివిధంగా పెరగడంతో క్వింటాల్‌రేట్‌ రూ.1250కి చేరింది. జూలై13వ తేదీ క్వింటాలు రూ.571లుగా ఉన్న ధరలు ఒక్కసారిగా పెరిగాయి. గడచిన 18 నెలల్లో క్వింటాలుకు 1250 చొప్పున ధరపలకడం ఇదే ప్రథమం అని నిపుణులు చెపుతున్నారు.
ప్రభుత్వం ఈ ధరలను స్థిరీకరిం చేందుకు కనీస ఎగుమతిధరలను పెంచాల్సిన అవ సరం కలుగుతోంది. 2015 డిసెంబరునుంచి ప్రభు త్వం టోకుధరల్లో నెలకొన్న అనిశ్చితిని తొలగించేం దుకు టన్నుకు 700డాలర్ల కనీస ఎగుమతి ధరల ను ఉపసంహరించుకుంది. గడచిన 19 నెలలుగా ఎలాంటి కనీస ఎగుమతిధరలు లేవు. ఒక్కసారిగా ధరలు పెరగడంతో తిరిగి కేంద్రప్రభుత్వం జోక్యం చేసుకోవాల్సిన అనివార్యపరిస్థితులు ఉత్పన్నం అవు తున్నాయి. బుధవారం క్వింటాలుధరలు రూ.870 నుంచి రూ.911కిపెరిగాయి.
గురువారం క్వింటాలు కు రూ.1000గా నడిచాయి. శుక్రవారం ఒక్కరోజే క్వింటాలుధరలు మహారాష్ట్ర అతిపెద్ద ఉల్లిమార్కెట్‌ లాసల్‌గావ్‌ మార్కెట్‌లోరూ.1250లుగా పలికాయి. ఈ ధరలకుముందు క్వింటాలు రూ.450కి మించిన దాఖలాలులేవు. ఈ ధరలను స్థిరీకరించేందుకు ప్రభుత్వం కనీస ఎగుమతిధరలను పెంచే అవకాశం ఉంది. దేశంలో ఉల్లిధరలు నవంబరువరకూ ఇదే తీరులో పెరుగుతాయని, పండగ సీజన్లు వస్తుండ టంతో ఇతర ప్రాంతాల నుంచి కూడా డిమాండ్‌ పెరుగుతుండటం వల్ల మహారాష్ట్ర టోకుమార్కెట్ల లో ధరలు ఒక్కసారిగా పెరిగాయి. వచ్చే కొద్ది వారాల్లో 20శాతం పెరుగుతుందని అంచనా.
వేసవి వెరైటీ ఉల్లినే ఎక్కువ విక్రయిస్తున్నారు. వాస్తవానికి ప్రతిఏటా ఏప్రిల్‌లోనే ఉల్లికి బఫర్‌ స్టాక్‌ ఉంటుంది. ఈ ఏడాది ప్రభుత్వం బఫర్‌ స్టాక్‌ ఏర్పాటుచేయలేదు. ఉల్లిసాగు పెరగడం దిగుబడులు పెరగడమేఇందుకుకీలకం. 30లక్షల టన్నులు ఎగుమతుల తర్వాత కూడా రైతులు భారీ గా దిగుబడులుసాధించారు. గడచిన కొద్దినెలలుగా తక్కువగా ఉన్నఉల్లిధరలు ఈవారంలో గణనీయం గా పెరగడంపైకేంద్రం జోక్యం అనివార్యమౌతున్నది.